open-index/open-wikipedia-markdown huggingface dataset:
דונלד ריגל

**דונלד ויין ריגל הבן** (באנגלית: **.Donald Wayne Riegle Jr**; נולד ב-4 בפברואר 1938) הוא פוליטיקאי אמריקאי שכיהן כחבר הסנאט של ארצות הברית מטעם מדינת מישיגן בין השנים 1976–1995, וקודם לכן כנציג מחוז הקונגרס השביעי של מישיגן בבית הנבחרים של ארצות הברית.

## ביוגרפיה
ריגל נולד ב-4 בפברואר 1938 בפלינט שבמישיגן. אביו, דונלד ויין ריגל האב, שירת כראש עיריית פלינט בשנים 1952–1954. את לימודיו הגבוהים רכש במכללה הקהילתית מוט ובאוניברסיטת מערב מישיגן. בשנת 1960 השלים לימודי תואר ראשון במנהל עסקים וכלכלה באוניברסיטת מישיגן־פלינט, וב-1961 קיבל תואר שני במימון מאוניברסיטת המדינה של מישיגן.

בשנת 1966 שכנע ריצ'רד ניקסון את ריגל לשוב למישיגן על מנת להתמודד אל בית הנבחרים של ארצות הברית. ריגל היה אז בן 28 ונחשב לרפובליקני מתון. ניקסון השתתף בגיוס כספים מוקדם למסע הבחירות של ריגל, ושיבח את נתוניו של ריגל בפני עיתונאים. בבחירות שנערכו באותה שנה גבר על יריבו הדמוקרטי ג'ון מאקי, ונבחר כנציג מחוז הקונגרס השביעי של מישיגן.

במהלך כהונתו בבית הנבחרים, ב-1973, הפך ריגל את עורו הפוליטי והצטרף לשורות המפלגה הדמוקרטית. בבחירות 1976 התמודד ריגל אל הסנאט של ארצות הברית, הפעם כדמוקרט. הוא ניצב בפני עמיתו הרפובליקני לבית הנבחרים, מרווין אש , וגרף 52.46% מקולות הבוחרים. הסנאטור המכהן פיליפ הארט התפטר ממושבו ימים אחדים טרם סיום כהונתו בינואר 1977 על מנת להעניק לריגל יתרון בבכירותו, וריגל הושבע לתפקידו ב-30 בדצמבר 1976.

בשנים 1989–1995 ישב ריגל בראשות ועדת הבנקאות, השיכון והעניינים האורבניים של הסנאט של ארצות הברית. בפעולתו הראשונה כיושב ראש הוועדה הוביל ריגל את המאמצים לרפורמה בתעשיית החיסכון וההלוואות, שהביאו לכתיבת "חוק ההתאוששות, הרפורמה והאכיפה של מוסדות פיננסיים משנת 1989" ("FIRREA"). במהלך כהונתו נודע לשמצה כחלק מ"חמישיית קיטינג", חמישה סנאטורים שהואשמו בשחיתות, לצד הסנאטורים ג'ון גלן, ג'ון מקיין, אלן קרנסטון ודניס דיקונסיני.

לקראת בחירות 1994 היה ריגל אחד הסנאטורים הדמוקרטים הפגיעים ביותר הודות למעורבותו בפרשת קיטינג ולחוסר הפופולריות של נשיא ארצות הברית ביל קלינטון במישיגן. בספטמבר 1993 הודיע ריגל במליאת הסנאט כי אין בכוונתו להתמודד לתקופת כהונה רביעית. כהונתו בסנאט תמה בראשית ינואר 1995.

במהלך הבחירות המקדימות לנשיאות ארצות הברית במפלגה הדמוקרטית 2020 ובאלו שהתקיימו ב-2016, הביע ריגל את תמיכתו בסנאטור ברני סנדרס.

## קישורים חיצוניים

* 

## הערות שוליים

קטגוריה:אמריקאים ילידי מישיגן
קטגוריה:פלינט: אישים
קטגוריה:בוגרי אוניברסיטת המדינה של מישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממישיגן
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1938
חותנת בהפרעה

**חותנת בהפרעה** (באנגלית: **Monster-in-Law**) הוא סרט קומדיה רומנטית אמריקאי משנת 2005 בבימויו של רוברט לוקטיק, עם ג'ניפר לופז, ג'יין פונדה ומייקל ורטן בתפקידים הראשיים.

זה סרט השיבה לקולנוע של פונדה למסך לאחר 15 שנות היעדרות ובו היא משחקת את חמותה המפלצתית של ג'ניפר לופז.

הסרט קיבל ביקורות שליליות אבל היה שובר קופות.
## תקציר העלילה
שרלוט "צ'ארלי" קנטליני (ג'ניפר לופז) גרה בלוס אנג'לס ושואפת להיות מעצבת אופנה אבל בינתיים היא מתפרנסת מעבודות זמניות כמוליכת כלבים ומלצרית בחברת קייטרינג.

היא מתהלכת עם הכלבים בחוף ופוגשת שם את ד"ר קווין פילדס (מייקל ורטן), רופא כירורג נאה ורווק מבוקש. הם מחליפים מבטים ונפגשים במקרה שוב באירוע בו היא עובדת כמלצרית. הם מתחילים לצאת והקשר ביניהם מתהדק למרות שחברתו הקודמת של קווין, פיונה (מונה מזור), אומרת לה מתוך קנאה, שהוא גיי.

קווין הוא בנה היחיד של ויולה (ג'יין פונדה), מראיינת טלוויזיה מפורסמת שנאלצת לעזוב את תפקידה לאחר שלושים שנה לטובת מראיינת צעירה ונאה שלדעתה אינה מתאימה לתפקיד ובראיון הפרידה היא מתנפלת עליה ומאושפזת במוסד פסיכיאטרי מלווה בעוזרתה הנאמנה רובי (ונדה סייקס).

ביום שחרורה היא מזדעזעת מהעובדה שבנה עומד להתחתן עם אישה ללא מקצוע או השכלה שמתפרנסת מהולכת כלבים והיא עושה הכל כדי למנוע זאת.

היא מתחילה לחקור על עברה של צ'ארלי ואפילו תולשת ממנה "במקרה" שערה כדי לבדוק במאגר DNA אך לא מוצאת דבר. קווין נתון בתווך בין אימו לצ'ארלי אך עומד על דעתו להתחתן. העימות בין שתי הנשים מתגבר עד להחלפת סטירות אחת עם השנייה.

לבסוף נקבע תאריך לחתונה וחמותה גרטרוד (אליין סטריץ') מגיעה למרות שלא הוזמנה ומטיחה בפניה האשמות בפומבי וגם רובי הנאמנה מצליחה לשכנע אותה להפסיק את הריב עם צ'ארלי והיא נכנעת ומשתתפת בטקס החתונה.

## צוות השחקנים

## קישורים חיצוניים
* 

*קדימון לחותנת בהפרעה, באתר יוטיוב
*סצנת הראיון האחרון של ויולה בטלוויזיה, באתר יוטיוב
*סצנת הסטירות, באתר יוטיוב
*סצנת ההתפייסות, באתר יוטיוב

קטגוריה:סרטי 2005
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים על חתונות
הגשר התלוי (נתניה)

**הגשר התלוי בנתניה** הוא גשר תלוי להולכי רגל מעל שדרות בן-גוריון בעיר נתניה, סמוך למחלף פולג. הגשר מקשר בין שכונת קריית נורדאו לשכונת רמת פולג שבדרום העיר. הוא תוכנן על ידי האדריכל דורון אֹהלי ונבנה על ידי חברת לינום. הגשר נחנך בדצמבר 2001. עלות הפרויקט כ-3.5 מיליון ש"ח.

## מבנה הגשר ותיאורו
אורך הגשר כ־60 מטר, ורוחבו כ-3 מטרים. הוא עשוי פלדה, מדרך (שביל ההליכה) מחופה בלוחות בטון וכורכרית. משני צידיו נבנו קירות אבן מגוננים וכפולים, הכוללים רמפת גישה ומדרגות בכל צד.

הגשר תלוי על שתי קשתות מפלדה, הנשענות על יסודות מבטון משני צידי הגשר ועל מבני הגישה אשר בצידי הגשר.

הוא צבוע בצבע ירוק, והקשתות שלו מוארות בלילה בתאורת לד דקורטיבית, עבודה שבוצעה על ידי חברת MCS.

## קישורים חיצוניים
* גשר הולכי רגל בנתניה באתר חברת לינום
* 

## הערות שוליים

תלוי
קטגוריה:נתניה: מבנים
קטגוריה:נתניה: תחבורה
SongMeanings

***SongMeanings*** (בעברית: **משמעויות־השיר**) הוא אתר מוזיקה המעודד משתמשים לדון ולהגיב על המשמעויות והמסרים הבסיסיים של שירים שונים בשפות שונות ברחבי העולם. נכון למאי 2015, האתר מכיל למעלה מ-110,000 מוזיקאים, 1,000,000 מילים, 14,000 אלבומים ו-530,000 חברים.

## היסטוריה
*SongMeanings* נוסד בידי מייקל שיאנו ובריאן אדמס. שיאנו הצהיר שמטרת האתר היא לדון . האתר נוסד בסוף שנת 2000 בידי שיאנו לאחר שקיבל השראה מוויכוח סביב המשמעות מאחורי "Brick" של הלהקה Ben Folds Five. בספטמבר 2011, החליטו ב-*SongMeanings* להסכים לתנאים עם *[[LyricFind]]* כדי לספק מילים ברישיון. הסכם זה הופך את *SongMeanings* לישות משפטית בין מאות אתרי המילים הלא חוקיים. באפריל 2012, *[[TechCrunch]]* הכריזה על שותפות בין *The Echo Nest* ו-*SongMeanings*. בשותפות זו, האתר מאפשר דיונים קהילתיים סביב המשמעויות של מילים שונות.

ב-*SongMeanings* פעלו במשך למעלה מעשור תחת *songmeanings.net*. במהלך יולי 2013, האתר החל לפעול תחת *songmeanings.com* לאחר שרכש את הדומיין כמה חודשים קודם לכן.

## ביקורת
*SongMeanings* זכה לביקורות חיוביות ברחבי העולם. ב-*[[Herald & Review]]* שאלו את הקוראים, . ב-Jakarta Post ציינו את האתר גם במאמר על אתרים שימושיים הקשורים למוזיקה ולטקסטים.

דייוויד טורים משיקגו טריביון כינה אותו .

## קישורים חיצוניים

## הערות שוליים

קטגוריה:אתרי מוזיקה
קטגוריה:אתרי אינטרנט אמריקאיים
Amen (שיר של אניגמה)

"**Amen**" (בעברית: "**אָמֵן**") הוא שיר של הפרויקט המוזיקלי הגרמני אניגמה. הוא פורסם ב-18 בנובמבר 2016 כסינגל השני מתוך אלבום האולפן השמיני שלהם,  (2016). את השיר הוציאה חברת התקליטים איילנד רקורדס ברחבי העולם. הוא נכתב על ידי מייקל קונזה ללחן והפקה מוזיקלית של מיכאל קרצו.

בשיר משתתף צמד הדרים פופ האנגלי אקווילו , המורכב משני חברים בסך הכול.

## רקע ומשמעות
לאחר הוצאת הסינגל המוביל מתוך האלבום, הוחלט להוציא אחד נוסף ובזאת לחתום את עידן האלבום,  (2016). "Amen" עוסק בזהות אבודה של אדם המחפש את עצמו. בתחילתו, מצהיר המבצע שלו: . לאחר מכן, ניתן לשמוע  כאות לתיאור תקווה מחודשת. בהמשך לכך, הוא מוסיף: .

בקטע האחר בשיר, ישנו תיאור של התגברות על קשיים: . המבצע מציג את אמונתו בתור הדבר שהושיע אותו. את השיר הוא חותם באמרה הלטינית: , שפירושה:  – מתקיימת פה מעין סגירת מעגל החל מתחילת השיר () ועד לסופו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות.

## וידאו קליפ
הווידאו קליפ הרשמי של "Amen" הועלה לערוץ היוטיוב של אניגמה ב-18 בנובמבר 2016. הוא צולם בשחור-לבן ברובו, אך קטע שצולם בצבע מוצג בסופו. בתחילת הקליפ, ניתן לראות בחורה כהת עור אוחזת בלפיד ומביטה בייאוש לתוך הלילה כשהיא משוטטת ביערות והירח מאיר עליה. סצנות המציגות את קו קלוקס קלאן ("KKK") מוצגות גם הן; זהו שמם הכולל של מספר ארגוני טרור גזעניים בארצות הברית, הדוגלים בעליונות לבנה, גזענות ושנאה למיעוטים. קורבנותיו העיקריים של הארגון הם מיעוטים אתניים כגון אפרו-אמריקאים, יהודים, מוסלמים, היספנים, אסייתים וילידים אמריקאים.

בהמשך הקליפ, ניתן לראות את הבחורה ממשיכה לשוטט ביערות, וסצנות נוספות של עוני וייאוש מוצגות בהתאמה. לקראת הסוף, היא משליכה את הלפיד ונרות מרחפים מסביבה. הדבר בא לידי ביטוי בתור העובדה שהיא מצאה גאולה ותקווה מחודשת. נכון לפברואר 2024 עומד מונה הצפיות של הקליפ על למעלה מ-15 מיליון צפיות.

## רשימת השמעה
* **סטרימינג / הורדה דיגיטלית**
# "" – 4:53
## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2016
קטגוריה:שירי אניגמה
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:שירים על גזע ומוצא אתני
קטגוריה:שירים על דת
קטגוריה:שירים על תקווה
קטגוריה:שירי העידן החדש
קטגוריה:סינגלים בהוצאת איילנד רקורדס
גשר השמורות

ממוזער|שמאל|גשר השמורות
**גשר השמורות** הוא גשר להולכי רגל ורוכבי אופניים בנתניה, המחבר בין שתי שמורות הטבע העירוניות: שמורת האירוסים ואגם החורף.

הגשר תוכנן על ידי אדריכל צבי מוססקו ועל ידי מהנדסי הקונסטרוקציה ממשרד "רוקח אשכנזי מהנדסים". בניית הגשר החלה בשנת 2015 והסתיימה בשנת 2018. עלות הפרויקט כ-20 מיליון ש"ח.
## מבנה הגשר ותיאורו
הגשר עשוי פלדה, אורך הגשר 90 מטר ורוחבו כ-8 מטר, משקלו 300 טון. מדרך (שביל ההליכה) של הגשר מחופה דק (deck) מבמבוק סינתטי. 

רמפות הגישה לגשר הוקמו תוך שמירה על החי והצומח בסביבה.

## קישורים חיצוניים
* הונף גשר השמורות בנתניה, באתר חדשות חדרה.
* נתניה: במבצע הנדסי מורכב הונף גשר השמורות, באתר נתניה אונליין.
* גשר השמורות בנתניה, גלריה באתר חברת G.S פתרונות הנדסה מתקדמים.
* לוקיישן: גשר השמורות בנתניה, גלריית תמונות של הגשר באתר לוקיישן.
* 

## הערות שוליים

השמורות
קטגוריה:נתניה: מבנים
קטגוריה:נתניה: תחבורה
Momma Miss America

"**Momma Miss America**" הוא קטע אינסטרומנטלי של פול מקרטני מתוך אלבום הסולו הראשון שלו McCartney שיצא בשנת 1970.

## הקלטה
השיר הוקלט במלואו בביתו של מקרטני בסנט ג'ונס ווד. מקרטני אמר ב-1970: "קטע אינסטרומנטלי שהוקלט לגמרי בבית. המצאתי תוך כדי תנועה - בהתחלה רצף של אקורדים, אחר כך מנגינה למעלה".

מאוחר יותר אמר מקרטני על השיר: "במקור זה היה שני חלקים, אבל הם נתקלו אחד בשני במקרה והפכו לאחד".

## משתתפים
* פול מקרטני - פסנתר, גיטרה בס, גיטרות אקוסטיות וחשמליות, תופים

## הערות שוליים

קטגוריה:שירי פול מקרטני
קטגוריה:שירים באנגלית
Woman Don't You Cry for Me

"**Woman Don't You Cry For Me**" הוא שיר של המוזיקאי הבריטי ג'ורג' האריסון, שיצא לאור כרצועה הפותחת את אלבומו Thirty Three & 1/3 משנת 1976.

## רקע
האריסון החל לכתוב את השיר בגטבורג, שוודיה, בשנת 1969. יחד עם חברו, הגיטריסט אריק קלפטון, היה האריסון באותה תקופה בסיבוב הופעות באירופה עם Delaney & Bonnie and Friends. דילייני ברמלט הושיט להאריסון גיטרת סלייד, איתה החל מיד לנגן איתה. אחת היצירות הראשונות של האריסון בהן עשה שימוש בכלי הכלי הייתה "Woman Don't You Cry For Me". מאוחר יותר הוא אמר כי ייתכן ששם השיר הוצע על ידי ברמלט. השיר כמעט נכנס לאלבומו המשולש משנת 1970, All Things Must Pass, אך במקום זאת הופיע באלבום Thirty Three & 1/3, שיצא בשנת 1976. במאי 1977 הופיע השיר גם כבי-סייד לסינגל השלישי מתוך האלבום בבריטניה, "It's What You Value".

"Woman Don't You Cry for Me" הוא אחד מכמה שירים בהשראת צוואר בקבוק של האריסון מהתקופה - "Sue Me, Sue You Blues", "I Dig Love", "Māya Love" ו-"Hari's on Tour (Express)" ושירים אחרים.

## משתתפים
* ג'ורג' האריסון - שירה, גיטרות סליידים, טמבורין, נבל פה
* דייוויד פוסטר - קלאבינט
* ריצ'רד טי - עוגב
* וילי וויקס - גיטרה בס
* אלווין טיילור - תופים
* טום סקוט - סקסופון בריטון

## קישורים חיצוניים

## הערות שוליים

קטגוריה:סינגלים מ-1977
קטגוריה:שירים באנגלית
קטגוריה:שירים על בכי
קטגוריה:שירי ג'ורג' האריסון
כיכר העיר העתיקה

**כיכר העיר העתיקה** (בצ'כית: **Staroměstské náměstí**) היא כיכר היסטורית ברובע העיר העתיקה בפראג, בירת צ'כיה. היא ממוקמת בין כיכר ואצלב לבין גשר קארל.

## מבנים ואנדרטאות בכיכר
בכיכר ניצבים מבנים מסגנונות אדריכליים שונים. הבולט שבהם הוא כנסיית טין הגותית, על מגדליה בעלי הצורה הייחודית שגובהם 80 מטר. מבנה אחר הוא כנסיית מיקולאש הקדוש בסגנון הבארוק. בכיכר ניצב ארמון קינסקי , שבו שוכן מוזיאון לאמנות השייך לגלריה הלאומית של צ'כיה.

בכיכר ניצב שעון אסטרונומי שהוא חלק מבית העירייה הישן. הוא הותקן שם בשנת 1410 וככזה הוא השלישי העתיק ביותר בעולם והישן ביותר שעודנו בפעולה. מגדל בית העירייה הישן פתוח למבקרים ונשקף ממנו מראה פנורמי של העיר העתיקה.

בכיכר ניצב פסלו של יאן הוס, מתקן דתי שהועלה על המוקד בשל אמונתו. הפסל נחנך ב-6 ביולי 1915, יום השנה ה-500 למותו של הוס.

מול בית העירייה הישן ניצבת אנדרטה ל-27 אישים בוהמייניים שהוצאו להורג במקום זה ב-21 ביוני 1621 על ידי השלטון ההסבסבורגי. שלט עם שמותיהם הוצב שם ב-1911. לאחר מלחמת העולם השנייה שופצה האנדרטה, ואז נקבעו במדרכה שלידה 27 צלבים לכבוד המוצאים להורג.

עמוד מריאן , שהוקם בכיכר לאחר מלחמת שלושים השנים, נהרס ב-3 בנובמבר 1918 במסגרת החגיגות על שחרור צ'כוסלובקיה משלטון האימפריה האוסטרו-הונגרית. העמוד הוקם מחדש בשנת 2020.

ריצת מרתון פראג מתחילה ומסתיימת, מזה שנים רבות, בכיכר העיר העתיקה.
## שווקים
לקראת חג המולד וחג הפסחא נערכים בכיכר שווקים מסורתיים בסגנון ימי-ביניימי. שוקי חג המולד הם הגדולים במדינה ומבקרים בהם מאות אלפי אנשים מצ'כיה ומחוץ לה.

## גלריה

תמונה:Prague Praha 2014 Holmstad flott Jan Hus monument bytorget Stare mesto.jpg|אנדרטת יאן הוס
תמונה:Christmas Old Town Square Prague 2007.jpg|מראה שוק חג המולד ב-2007
תמונה:אנדרטת יאן הוס.jpg|אנדרטת יאן הוס בככר העיר העתיקה - מבט שונה.
תמונה:הגלריה המרכזית לנוכח הככר.jpg|הגלריה המרכזית לנוכח הככר.
תמונה:ככר העיר העתיקה - מבט כללי.jpg|ככר העיר העתיקה - מבט כללי.
תמונה:הככר מול השעון האסטרונומי בשעה עגולה.jpg|הככר מול השעון האסטרונומי בשעה עגולה עם הקהל הרב שחוזה בתצוגת 12 הקדושים במגדל השעון האסטרונומי.
תמונה:ככר העיר העתיקה.jpg|הככר - מראה כללי.
תמונה:קתדרלת טין אל מול ככר העיר העתיקה.jpg|כנסיית טין אל מול ככר העיר העתיקה.
תמונה:ככר בעיר העתיקה מראה מכיוון הגלריה המרכזית.jpg|ככר בעיר העתיקה מראה מכיוון הגלריה המרכזית.
תמונה:נקודת סיום מרתון פראג.jpg|נקודת סיום מרתון פראג.
תמונה:מנצחת מרתון פראג 2025.jpg|מנצחת מרתון פראג 2025.
תמונה:מנצח מרתון פראג 2025.jpg|מנצח מרתון פראג 2025.



## קישורים חיצוניים

## הערות שוליים

עיר העתיקה
מינהל המודיעין הראשי (בלארוס)

**מינהל המודיעין הראשי של המטה הכללי הבלארוסי** הוא שמו הנפוץ של **המודיעין הצבאי הבלארוסי** (בבלארוסית: **Галоўнае разведвальнае ўпраўленне Генеральнага штаба Узброеных сіл Рэспублікі Беларусь**) והוא שירות המודיעין הצבאי של צבא בלארוס, הנחשב לאחד מגופי הביון החשאיים בעולם.

הארגון הוקם מתוך הגה-אר-או הסובייטי בשנת 1992 והוא הסוכנות הראשית למודיעין צבאי של בלארוס. המינהל מפעיל את הכוחות למבצעים מיוחדים של הצבא הבלארוסי.
## היסטוריה
המודיעין הצבאי הבלארוסי הוא יורש האגף הבלארוסי של הגה-אר-או הסובייטי, שהוקם ב-1992, בהתאם לדוקטרינה הצבאית שנוסחה באותו הזמן וקבעה כי על המודיעין הצבאי לנהל מבצעי איסוף מודיעין למען שמירת הריבונות הבלארוסית והגדלת הידע שלה אודות צבאות זרים.

לאחר עלייתו לשלטון של אלכסנדר לוקשנקו בשנת 1994, המודיעין הצבאי תועל לאיסוף מודיעין צבאי כנגד מדינות נאט"ו ופעל לשיתוף פעולה נרחב עם המודיעין הצבאי הרוסי.

באפריל 2011 יחידות של המודיעין הצבאי הבלארוסי אימנו את שכירי החרב של מועמר קדאפי, לאחר שנודע כי 500 אנשי שטח של הביון הצבאי הבלארוסי כבר שוהים במדינה תקופה ארוכה ומספקים סיוע למודיעין הלובי. אנשי יחידת 334 של הספצנאז הבלארוסי, שבסיסם ממוקם במרינה הורקה סמוך למינסק נשלחו לסייע לכוחותיו של קדאפי.
## פעילות
כמעט דבר לא ידוע על סוכנות המודיעין הצבאי של בלארוס. בעוד שמטרתו המרכזית של הארגון היא למנוע תוקפנות צבאית נגד המדינה ותקופה מסוימת בנו של נשיא בלארוס, אלכסנדר לוקשנקו, ויקטור, היה אחראי על תחום פיתוח המודיעין הצבאי, במסגרת סמכויותיו, גוף זה, יחד עם המינהל הראשי לביון חיצוני של הוועדה לביטחון המדינה ואגף המודיעין במשמר הגבול, מבצע פעילויות ריגול ואיסוף מודיעין בניכר.

נוסף למודיעין אנושי, עוסק הארגון בהפעלת אמצעים אלקטרוניים ואיסוף מודיעין אותות והוא גם אחראי על פיצוח צפנים ואיסוף מודיעין ממגוון מקורות. סוכני המינהל עוברים הכשרה מקצועית הכוללת לימוד מספר שפות זרות, בעיקר אנגלית ופולנית.

## ראשי המינהל

## גלריה

קובץ:255th Separate Radio Engineering Regiment Insignia.jpg|סמל גדוד הנדסת הרדיו בנפרד מספר 255 של המודיעין הצבאי הבלארוסי
קובץ:5 обрспн.jpg|סמליל גדוד ספצנאז 5 של המודיעין הצבאי הבלארוסי


## קישורים חיצוניים

## הערות שוליים

*
בייביטרון

**ג'יימס אדוארד ג'ונסון הרביעי** (באנגלית: **James Edward Johnson IV**; נולד ב-6 ביוני 2000), הידוע בשם הבמה שלו **BabyTron**, הוא ראפר אמריקאי. הוא זכה לפופולריות תחילה ב-2019 עם השיר "Jesus Shuttlesworth", הוא חבר בקבוצת ההיפ הופ ShittyBoyz.

## קריירה
בייביטרון החל להתייחס למוזיקה ברצינות בגיל 17, לצד חברי ילדותו TrDee ו-StanWill, הם הקימו יחד את שלישיית הראפ ShittyBoyz בזמן התיכון. בייביטרון גם שחרר באופן עקבי שירי סולו ומיקסטייפים בפלטפורמות סטרימינג. הרצועה שלו "Jesus Shuttlesworth" משנת 2019 הפכה ויראלית בקהילת ההיפ הופ, עם מגוון ממים שצמחו מהרצועה. הרצועה שוחררה במיקסטייפ הבכורה שלו *Bin Reaper.* ב-2021 הוא הופיע בשיר "Hybrid" של ליל יאכטי. בייביטרון הוציא את האלבום *Bin Reaper 2* באוקטובר 2021 עם הופעות של ליל יאכטי, מיילס ברידג'ס (שנקרא RTB MB) ו-ShittyBoyz.

בייביטרון זכה למשיכה בשנת 2022 באמצעות סדרת רצועות שלו שבהן הוא עושה ראפ על מספר גדול של ביטים פופולריים בשיר אחד. בהתחלה עם "Prince of the mitten" בינואר ואחריו "King of the Galaxy" מאוחר יותר באותו החודש.

בייביטרון הוציא את האלבום *Megatron* ב-4 במרץ 2022, דרך אמפייר דיסטריביושן ו-The Hip Hop Lab. השיר שלו "Emperor of the Universe" שוחרר ב-17 במאי, עם קליפ בבימויו של קול בנט.

הוא נבחר להיות חלק מרשימת ה-"Freshman Class" של מגזין XXL ב-14 ביוני 2022.

ב-2 באוגוסט יצא הסינגל שלו "Blah Blah Blah" עם TrDee. ב-5 באוגוסט 2022 יצא המיקסטייפ השני של ShittyBoyz, בשם *Trifecta 2*.

ב-19 בספטמבר הכריז בייביטרון על האלבום ההבא שלו *Bin Reaper 3*. ב-28 באוקטובר 2022 יצא *[[בן ריפר 3|Bin Reaper 3: Old Testament]]* , שהגיע בשיאו למקום ה-69 במצעד ה-''Billboard'' 200, כניסתו הראשונה לטבלה.

ב-5 בינואר 2023, בייביטרון הכריז על אלבומו השלישי, *Bin Reaper 3: New Testament*. האלבום כולל שיתופי פעולה עם Babyface Ray , ליל יאכטי וקורדאה. האלבום פועל כהמשך ל-*Bin Reaper 3: Old Testament*. האלבום יצא ב-13 בינואר 2023 והגיע לשיא במקום ה-100 ב-*Billboard* 200.

## דיסקוגרפיה
### אלבומי אולפן

### מיקסטייפים

### מיני אלבומים

## קישורים חיצוניים

## הערות שוליים

קטגוריה:ראפרים אמריקאים
קטגוריה:אמריקאים שנולדו ב-2000
הרמן מלר

**הרמן מלר** (בדנית: **Hermann Möller**; 13 בינואר 1850 – 5 באוקטובר 1923) היה בלשן דני.

## ביוגרפיה
לזכותו של מלר נזקף הפיתוח של השערתו של פרדינן דה סוסיר בדבר העיצורים הפוחזים בשפה פרוטו-הודו-אירופית: בעוד שדה סוסיר סבור היה כי עיצורים פוחזים אלה היו חצאי תנועות, מלר הציע כי עיצורים אלה היו, למעשה. לאחר גילויה של השפה החיתית העתיקה בראשית המאה ה-20, שבה במקומות שבהם אמורים היו להופיע עיצורים פוחזים אכן הופיע העיצור של חי"ת לועית, כפי שהיא נהגית בהגייה תימנית (/ħ/), אוששה הצעתו זו של מלר.

## קישורים חיצוניים

## הערות שוליים

קטגוריה:בלשנים ולשונאים
קטגוריה:ילידי 1850
קטגוריה:נפטרים ב-1923
צא מזה (שיר)

"**צא מזה**" הוא שיר שכתב יענקל'ה רוטבליט והלחין מיקי גבריאלוב. השיר מופיע באלבומו השביעי של אריק איינשטיין שיצא בשנת 1971.

## רקע לכתיבת השיר ותוכנו
השיר מופיע באלבום בדשא אצל אביגדור של אריק איינשטיין שיצא בשנת 1971. את האלבום הוציאו במשותף אריק איינשטיין ומיקי גבריאלוב שהלחין את כל שירי האלבום והמשורר יענקל'ה רוטבליט שכתב את רוב שירי האלבום. שיתוף הפעולה בין גבריאלוב לאיינשטיין החל כאשר שלום חנוך שותפו ליצירה של איינשטיין, נסע ללונדון על מנת להקליט אלבום באנגלית.

השיר "צא מזה", נכתב בגוף שני לאדם אשר שרוי בדיכאון. הפנייה אל האדם נעשית כדי לשקף לאדם השרוי בעצב שהמצב יכול להשתפר והמציאות אינה נוראה כל כך. לימים סיפר רוטבליט שהפזמון נכתב בהשראת משפט ששמע מאחד ממכריו שכלל את המילים "אמא מבשלת בשבילך". יש שסברו כי השיר נכתב עבור איינשטיין עצמו כי היה עצוב כששלום חנוך טס לאנגליה.

השיר הגיע למקום החמישי במצעד השנתי של גלי צה"ל לשנת תשל"א.

השיר בוצע על ידי לי בירן, טום באום ודניאל גד בסדרת הטלוויזיה, Oboy.

## קישורים חיצוניים
* 

## הערות שוליים

קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי מיקי גבריאלוב
קטגוריה:סינגלים בהוצאת פונוקול
רחוב שבי ציון

**רחוב שבי ציון** הוא אחד מהרחובות הוותיקים בעיר אשדוד, השוכן במרכז רובע א'. שבי ציון היה אחד מהרחובות הראשיים של אשדוד, עקב מיקומו כמחבר בין רחוב רוגוזין (שהיה הרחוב הראשי) והמרכז המסחרי של רובע ב' ברחוב קיבוץ גלויות, אך עם דעיכתו של רוגוזין וצמיחת רובעי אשדוד הדרומיים – ירד גם הוא מהפופולריות שלו.

הרחוב נמתח ממזרח למערב – כאשר במזרחו נצמת בכיכר אלי כהן ברובע ב', בסמוך לספרייה העירונית, והוא מסתיים במערב בצומת עם רחוב רוגוזין בקצהו הצפוני, ובכיכר אנדרטת הנר בואכה גן אלישבע. הוא מסתעף בראשיתו גם אל רחוב הראשונים, המחבר אותו אל המרכז המסחרי של רובע א' (ברחוב המסחר), ובהמשך נצמת גם עם שדרות הרצל. ברחוב שוכן סניף ההסתדרות העירוני, מרכז מסחרי "פאן-לון" ומרכז קליטה בית קנדה.

## תמונות

קובץ:Port of Ashdod (997009452550705171).jpg|טקסט=בית ההסתדרות
קובץ:Port of Ashdod (997009452531905171.jpg
קובץ:Port of Ashdod (997009452550505171).jpg
קובץ:Ashdod (997009452549405171).jpg
קובץ:Ashdod (997009452459405171.jpg

קובץ:רחוב שבי ציון באשדוד, אפריל 2024 04.jpg|מסחר ברחוב
קובץ:בניין ההסתדרות באשדוד, רובע א', דצמבר 2023.jpg|בית ההסתדרות
קובץ:Beit Canada Absorption Center, Ashdod, November 2023.jpg|מרכז קליטה בית קנדה
קובץ:אנדרטת הנר באשדוד, נובמבר 2023.jpg|אנדרטת הנר
קובץ:רחוב שבי ציון באשדוד, אפריל 2024 08.jpg|הירידה לרובע ב'


## קישורים חיצוניים

* 
* 
* 

## הערות שוליים

קטגוריה:אשדוד: רחובות
איתי זעפרני

**איתי זעפרני** (נולד ב-26 באוקטובר 1987) הוא קצין צה"ל בדרגת אלוף-משנה המכהן כמפקד עוצבת יפתח.

## ביוגרפיה
איתי זעפרני נולד בלוד וגדל בלוד ובאשדוד.

במרץ 2006 התגייס לפיקוד העורף כנהג משאית בבה"ד 16 ולאחר כשנה החל מסלול לוחם בחיל השריון ושובץ לשירות בחטיבה 188. עבר קורס מפקדי טנקים וקורס קציני שריון ושובץ כמפקד מחלקה בגדוד 53, שם הוביל את מחלקתו במבצע עופרת יצוקה בפאתי ח'אן יונס.

לאחר מכן, שימש מ"מ בקורס מפקדי טנקים וכסגן מפקד פלוגה באימון המתקדם. בשנים 2010–2012 היה חניך במכללה לפיקוד טקטי, ובסיומו שובץ להיות מפקד פלוגה בגדוד 195 של חטיבה 460.

בשנים 2013–2014 שירת כמפקד פלוגה ג' בגדוד 53 והוביל את הפלוגה בימי לחימה רבים בגבול עזה ולבנון ובמבצע ״צוק איתן״, אז היה הגדוד חלק מצוות הקרב החטיבתי של חטיבת גולני בעת לחימתה בשג'אעייה ובדיר אל-בלח. ב-2015 הועלה לדרגת רב-סרן ומונה לקצין המבצעים של גדוד 53. בשנת 2015–2016 שירת כסגן מפקד הגדוד. עם סיום תפקידו יצא ללימודי תואר שני במשפטים (ללא משפטנים) באוניברסיטת בר-אילן אך לאחר זמן קצר נקרא לשמש כראש לשכתו של מפקד פיקוד הצפון - יואל סטריק.

ב-2018 יצא ללימודים במכללה הבין-זרועית לפיקוד ומטה ולאחר מכן הועלה לדרגת סגן-אלוף וקיבל את הפיקוד על גדוד 74 (סער). במהלך תפקידו כמג"ד הסב את הגדוד למרכבה סימן 4 והוביל אותו בתעסוקה מבצעית באוגדת עזה, בסיומה הגדוד קיבל את אות ההערכה המבצעי על ידי הרמטכ"ל.

ב-2021 מונה לתפקיד קצין האג"ם של עוצבת געש וב-2023 הועלה לדרגת אלוף-משנה ומונה לתפקיד סגן מפקד עוצבת הגליל, בו הוא שירת בשנה הראשונה של מלחמת חרבות ברזל.

ביוני 24 מונה למפקד עוצבת יפתח.ופיקד על החטיבה במבצע חיצי הצפון.

## חיים אישיים והשכלה
איתי נשוי לבת-אל, תרפיסטית באומנות, ואב לשניים. מתגורר באשדוד.

בעל תואר ראשון במדעי המדינה מאוניברסיטת בר-אילן ותואר שני מאוניברסיטת חיפה.

## קישורים חיצוניים

## הערות שוליים

קטגוריה:אשדוד: אישים
קטגוריה:אלופי-משנה בצה"ל
קטגוריה:מפקדי גדודים בחטיבה 188
קטגוריה:מפקדי עוצבת יפתח
קטגוריה:בוגרי אוניברסיטת בר-אילן
קטגוריה:ישראלים שנולדו ב-1987
משלחת מס' 19 לתחנת החלל מיר

שמאל|ממוזער|200px|תיאור תחנת החלל מיר במזן פעילות המשלחת
**משלחת מס' 19** (ברוסית: **основная экспедиция я-19**) הייתה משלחת לתחנת החלל מיר שפעלה מ-27 ביוני 1995 ועד ל-11 בספטמבר 1995. מפקד המשלחת היה אנטולי סולוביוב. פעילות המשלחת נמשכה 75 ימים.
## הרכב המשלחת

## רקע
בזמן פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2", מודול "קריסטל" ומודול "ספקטר". נפח מחיה היה 315 מ"ק והספק מיוצר על ידי פאנלים סולארים היה 41 קו"ט.

במהלך פעילות המשלחת שונה מיקום עגינה של מודול "קריסטל".

## פעילות המשלחת
מעבורת החלל אטלנטיס במשימה STS-71 בפיקוד רוברט גיבסון עם חברי המשלחת שוגרה ב-27 ביוני 1995. ב-29 ביוני לבוצע עגינה לתא עגינה שהייתה זהה לתא עגינה שהייתה בניצול בתוכנית אפולו סויוז. בתחנת החלל פעלה משלחת מס' 18 בפיקוד ולדימיר דז'ורוב. במשך חמישה ימים צוות שכלל 13 אנשים ביצעו תוכנית ניסויים. לתחנת החלל הגיע כ-450 ק"ג ציוד לרבות כלים מיוחדים להשלמת טיפול בפאנל סולארי. בחזרה למעבורת החלל הועמסו ממצאים של בדיקות רפויות של חברי המשלחת, מחשב לא תקין וציוד אחר שאין בו צורך.

ב-4 ביולי חברי צוות משלחת מס' 18 נכנסו למעבורת החלל אטלנטיס ועזבו תחנת החלל. הם נחתו בהצלחה בכדור הארץ. אחריות על תחנת החלל עברה למשלחת מס' 19 בפיקוד אנטולי סולוביוב. חללית סויוז TM-21 שימשה חללית חירום.

ב-14 ביולי סולוביוב ובודארין ביצעו פעילות חוץ-רכבית שנמשכה כ-5.5 שעות. במהלך פעילות זו טופל פאנל סולארי על מודול "ספקטר" ו-"קוואנט 2".

ב-17 ביולי בעזרת מנוף שונה מיקום עגינה של מודול "קריסטל" והוא הועבר לתא עגינה קדמי של המודול הבסיסי. זאת המטרה לאפשר עגינה של מעבורת החלל בעתיד.

ב-19 ביולי סולוביוב ובודארין ביצעו פעילות חוץ-רכבית שנמשכה כ-3 שעות. במהלך פעילות זו בוצעו הכנות להתקנת ציוד עבור ניסוי בלגי MirAS. הפעילות הופסקה לפני הזמן עקב בעיה בחליפת חלל של סולוביוב.

ב-21 ביולי סולוביוב ובודארין ביצעו פעילות חוץ-רכבית שנמשכה כ-3 שעות. במהלך פעילות זו הושלמה התקנת ציוד עבור ניסוי בלגי MirAS.

ב-22 ביולי לתחנת החלל הגיע חללית פרוגרס M-28 עגינה אוטומטית למודול הבסיסי עברה ללא בעיות. עם החללית הגיע מטען של 2,382 ק"ג של ציוד ומצרכים. צוות התחיל בהעברת מטען לתחנת החלל.

ב-4 בספטמבר חללית מטען פרוגרס M-28 נותקה מתחנת החלל ובהמשך נשרפה בכניסה לאטמוספירה.

ב-5 בספטמבר לתחנת החלל הגיע חללית סויוז TM-22 בפיקוד יורי גידזנקו. העגינה בוצע לתא עגינה במודול הבסיסי. בחללית הגיעו חברי משלחת מס' 20. החל הליך העברת אחריות על תחנת החלל.

ב-4 ביולי צוות המשלחת נכנסו לחללית סויוז TM-21 ועזבו תחנת החלל. הם נחתו בהצלחה בכדור הארץ.

אחריות על תחנת החלל עברה למשלחת מס' 20 בפיקוד יורי גידזנקו.

## קישורים חיצוניים

* תיאור פעילות המשלחת
* תיאור באתר אסטרונאוטיקס
* פרוגרס M-28

## הערות שוליים

קטגוריה:1995 ברוסיה
קטגוריה:תחנת החלל מיר
יוסי שריאל

**יוסי שריאל** (נולד ב-19 במאי 1978) הוא קצין צה"ל בדימוס בדרגת תת-אלוף, ששירת כמפקד יחידה 8200.

## ביוגרפיה
נולד בשנת 1978 בעיר חיפה, שם בילה את רוב שנות ילדותו. התגייס לאגף המודיעין של צה"ל בשנת 1997, ושירת כקצין מודיעין וסייבר ביחידה 8200. לאחר מכן שירת כקצין מודיעין באוגדה 91, ראש זירת הצפון בחטיבת המחקר, קצין המודיעין של פיקוד המרכז וראש חטיבת ההפעלה המבצעית באמ"ן. בשנת 2018 הוענק לו פרס ביטחון ישראל על פרויקט בינה מלאכותית ופרויקט נגד טרור. ב-28 בפברואר 2021 מונה למפקד יחידה 8200 במקום תא"ל אסף כוחן שפרש.

### ספרו וחשיפת זהותו
כבר ב-2021 חשפה עמותת הצלחה את יומנו של מנכ"ל משרד הבינוי והשיכון, בו נכתב כי הוא נפגש עם "מפקד 8200 - יוסי שריאל". במאי 2021 פרסם שריאל את הספר האלקטרוני "The Human-Machine Team" (בתרגום חופשי לעברית: "צוות אדם-מכונה") תחת שם העט תא"ל י"ש (Brigadier General Y.S) באמזון. בספרו הציג את נקודת מבטו על הבינה המלאכותית ועל יכולותיה לשנות את מערכת היחסים בין אנשי צוות למכונות בצבא.

כמקובל אצל מפקדי יחידה 8200 זהותו הייתה חסויה, אך היא נחשפה על ידי העיתון הבריטי "הגרדיאן" ב-5 באפריל 2024. העיתון חשף את זהותו של שריאל, בתור מחבר הספר וכמפקד יחידה 8200. בעיתון נאמר כי דרך פרופיל ספרו באמזון השאיר "עקבות דיגיטליים המובילים לחשבון גוגל פרטי המכיל את שמו, יחד עם תעודת זהות ייחודית וקישורים למפות וליומן של הפרופיל". לאחר מכן גם נחשף כי בגרסאות מוקדמות יותר של הספר צוין שמו המלא של שריאל. דובר צה"ל השיב בתגובה על הפרסום כי "חשיפת פרטי הקצין הינה תקלה".

ב-9 באפריל 2024 חשף "הגרדיאן" כי במשך שנים החזיק שריאל בחשבונות גלויים ברשתות חברתיות בהם חשף את שמו ודרגתו, וכן חשבון בוויקיפדיה העברית תחת שמו המלא.

### פרישתו
שריאל שימש בתפקיד מפקד היחידה בעת טבח שבעה באוקטובר ותחילת מלחמת חרבות ברזל. בספטמבר 2024, לאחר שהושלם התחקיר הראשוני בנוגע לחלקה של היחידה בכישלון המודיעיני להתרעה מפני הטבח, הודיע שריאל על כוונתו לפרוש מן התפקיד. במרץ 2025 הוא הוחלף על ידי תא"ל א', סגן מפקד היחידה לשעבר שהוחזר לשירות.

בנובמבר 2025 הורה הרמטכ״ל אייל זמיר על שחרורו משירות מילואים כמי שנושא באחריות פיקודית לאירועי השבעה באוקטובר מעצם תפקידו כמפקד יחידה 8200.

בפברואר 2026 צורך להנהלת חברת "דקארט AI" על ידי המייסדים דין לייטרסדורף ומשה שלו, שהיו פקודיו ביחידה 8200.

## השכלה
[ממוזער|מפקדי חטיבת ההפעלה [גבי פורטנוי (משמאל) ויוסי שריאל (מימין) בטקס חילוף ראש חטיבת ההפעלה המבצעית בראשות ראש אמ"ן תמיר הימן (במרכז), אוגוסט 2019]]
שריאל הינו בעל תואר ראשון בפסיכולוגיה, סוציולוגיה ובלימודי המזרח התיכון מאוניברסיטת בר-אילן ותואר שני באסטרטגיה, ביטחון וכלכלה מהאוניברסיטה לביטחון לאומי בארצות הברית.

## חיים אישיים
שריאל נשוי ולו 4 ילדים, וגר בגליל.

## קישורים חיצוניים
* 
* 

## הערות שוליים

קטגוריה:תתי-אלופים בצה"ל
קטגוריה:מפקדי יחידה 8200
קטגוריה:בוגרי ישיבת הר עציון
קטגוריה:בוגרי אוניברסיטת בר-אילן
קטגוריה:ראשי חטיבת ההפעלה המבצעית
קטגוריה:זוכי פרס ביטחון ישראל
קטגוריה:חיילי חטיבת המחקר
קטגוריה:קציני מודיעין של פיקוד המרכז
קטגוריה:ישראלים שנולדו ב-1978
ריצ'מונד לנדון

**ריצ'מונד וילקוקס "דיק" לנדון** (באנגלית: **Richmond Wilcox "Dick" Landon**; 20 בנובמבר 1898 – 13 ביוני 1971) היה אתלט אמריקני. אלוף אולימפי (אנטוורפן 1920) בקפיצה לגובה.

## ביוגרפיה
לנדון נולד וגדל בקונטיקט. הוא למד באוניברסיטת ייל.

### 1920
#### אלוף אולימפי
באולימפיאדת אנטוורפן זכה במדליית זהב בקפיצה לגובה בשיא אולימפי חדש של 1.94 מטר, לפני בן ארצו הרולד מילר (1.90 מטר) ובו אקלונד משוודיה (1.90 מטר).

## חיים אידים
לנדון היה נשוי לאליס לורד קופצת למים אולימפית מארצות הברית.

## שיאים אישיים
*קפיצה לגובה: 1.98 מטר (1921)

## קישורים חיצוניים

* 

קטגוריה:אמריקאים ילידי קונטיקט
קטגוריה:קופצים לגובה אמריקאים
קטגוריה:שיאני עולם באתלטיקה
קטגוריה:אלופים אולימפיים: קפיצה לגובה (גברים)
קטגוריה:אתלטים באולימפיאדת אנטוורפן (1920)
קטגוריה:אלופים אולימפיים אמריקאים: אתלטיקה
קטגוריה:בוגרי אוניברסיטת ייל
קטגוריה:קונטיקט: אתלטים
קטגוריה:אמריקאים שנולדו ב-1898
קטגוריה:אמריקאים שנפטרו ב-1971
קערת אסאי

[ממוזער|קערת אסאי עם [גרנולה, תות ובננה]]
**קערת אסאי** (פורטוגזית: Açaí na tigela) הוא מאכל מתוק מהמטבח הברזילאי, מהמדינות פארה ואמזונאס. המנה עשויה ממחית קרמית קפואה של פרי דקל האסאי, שמרקמו גרגרי וטעמו חמצמץ עקב רמת חומציות גבוהה.

מחית האסאי מוגשת כשייק בקערה, בדרך כלל מעורבב עם סירופ גוארנה, ומוגש לרוב עם גרנולה ובננה.

למרות שקערת אסאי היא מנה המוגשת בכל רחבי ברזיל, היא אופיינית במיוחד לפארה, ריו דה ז'ניירו, פלוריאנופוליס, סאו פאולו, גויאס ולאורך החוף הצפון-מזרחי, שם היא נמכרת בקיוסקים לאורך טיילת החוף
ובברי מיצים בערים.

## יתרונות וחסרונות בקערת אסאי

### יתרונות תזונתיים
פירות האסאי עשירים בנוגדי חמצון, העשויים להפחית תהליכים דלקתיים ולשפר את הבריאות הקרדיו-וסקולרית. הם כוללים חומצות שומן חיוניות מסוג אומגה 6 ואומגה 9, התורמות לאיזון רמות הכולסטרול בגוף. גרגרי האסאי מכילים סיבים תזונתיים רבים שיכולים לתרום לתחושת שובע ולהסדרת פעילות מערכת העיכול. קיימים בהם גם ויטמינים מקבוצת B, וכן מינרלים כמו סידן, אשלגן וברזל.

### חסרונות קלוריים
תכולת הסוכר הגבוהה של קערות אסאי מוכנות עלולה להפוך אותן לפחות בריאות מהמצופה במיוחד כאשר הן כוללות תוספות כמו חמאת בוטנים, שוקולד, גרנולה מתוקה ופירות יבשים. במנות מוכנות רבות מוסיפים רכזים או ממתיקים כך שתכולת הקלוריות עלולה לעלות על 400–600 קלוריות למנה. היעדר בקרה על הכמויות עלול להוביל לצריכת עודף קלוריות, במיוחד כשנתפסת כקינוח "בריא".

## קישורים חיצוניים

* 

## הערות שוליים

קטגוריה:מאכלי פירות
קטגוריה:קינוחים קפואים
Cold Turkey

"**Cold Turkey**" הוא שיר שנכתב על ידי הזמר הבריטי ג'ון לנון, ויצא לאור כסינגל בשנת 1969 על ידי להקת Plastic Ono Band בחברת התקליטים אפל רקורדס, תחת הקטלוג Apples 1001 בבריטניה, ו-Apple 1813 בארצות הברית. זהו סינגל הסולו השני של לנון והוא הגיע למקום ה-30 בבילבורד הוט 100 ולמקום ה-14 במצעד הסינגלים הבריטי. הופעתו הראשונה של השיר באלבום הייתה Live Peace in Toronto 1969, שם בוצע השיר בהופעה חיה ב-13 בספטמבר 1969, כאשר לנון מקריא את המילים מהלוח.

## כתיבה והקלטה
על פי פיטר בראון בספרו The Love You Make, השיר נכתב ב"התפרצות יצירתית" בעקבות לנון ויוקו אונו שיצאו "קולד טרקי" מהתמכרותם הקצרה להרואין. בראון מציין כי לנון הציג את השיר בפני פול מקרטני כסינגל פוטנציאלי של הביטלס, בזמן שהם סיימו להקליט את אלבומם Abbey Road, אך הוא נדחה ובסופו של דבר יצא כסינגל של Plastic Ono Band עם קרדיט כתיבה בלעדי עבורו.

"Cold Turkey" היה השיר הראשון שלנון לקח עליו קרדיט בלעדי. יצירותיו הקודמות, כולל הסינגל הראשון שלו, "Give Peace a Chance", יוחסו לשותפות לנון-מקרטני, אם כי הקרדיט על "Give Peace a Chance" שונה מאוחר יותר ללנון בלבד. השיר "Cold Turkey" הוקלט באולפני אבי רוד, סטודיו 2, בהשתתפות אריק קלפטון. ישנן גרסאות נוספות מלבד הסינגל, חלקן אקוסטיות, וגרסה חיה הכלולה ב-Live in New York City בה אונו מוסיפה שירה.

## שחרור וקבלה
קאש בוקס תיאר את השיר כ"מבריק, שנוי במחלוקת ולהיט מוחלט". רקורד וורלד כינה אותו "ביצוע מוזיקלי מצמרר של נסיגה".

"Cold Turkey" עלה למקום ה-14 במצעד הסינגלים הבריטי ב-15 בנובמבר 1969. ב-22 בנובמבר, "Cold Turkey" ירד למקום ה-15, וב-25 בנובמבר החזיר לנון את ה-MBE שלו לארמון בקינגהאם באומרו: "אני מחזיר את ה-MBE הזה במחאה על מעורבותה של בריטניה בעניין ניגריה-ביאפרה, נגד תמיכתנו באמריקה בווייטנאם, ונגד 'Cold Turkey' שיורדת במצעדים. באהבה, ג'ון לנון מבאג". במרץ 2005, מגזין Q דירג את "Cold Turkey" במקום ה-74 ברשימת 100 רצועות הגיטרה הטובות ביותר. טימותי ואליזבת ברייסי דירגו את "Cold Turkey" כשיר הסולו העשירי הטוב ביותר של לנון, וכינו אותו "האזנה קשוחה אך מתגמלת" ש"דוהרת החוצה מהשער באכזריות עצבנית שהיא בו זמנית קתרטית וקלסטרופובית".

## עטיפת הסינגל
עטיפת הסינגל המקורית מציגה את ראשו של לנון עם משקפיים על תמונת רנטגן. עטיפה חלופית עם צילומי רנטגן של ג'ון ויוקו זה לצד זה, ולא משני צדי העטיפה, הונפק בכמה מדינות באירופה. הגרסה היפנית כוללת תמונה צבעונית של שניהם בגודל קטן יותר.

## משתתפים
לדברי הסופר ג'ון ס. וין:
* ג'ון לנון - שירה, גיטרה
* אריק קלפטון - גיטרה
* קלאוס פורמן - גיטרה בס
* רינגו סטאר - תופים

## קישורים חיצוניים

## הערות שוליים

קטגוריה:שירי ג'ון לנון
קטגוריה:שירים באנגלית
קטגוריה:שירים על הרואין
קטגוריה:סינגלים בהוצאת אפל רקורדס
טראנס אטלנטיק אייר וייבס

**טראנס אטלנטיק אייר וייבס** (באנגלית: **Trance Atlantic Air Waves**) הידוע גם בשם **TAAW**, הוא פרויקט מוזיקלי צדדי של המפיק המוזיקלי הגרמני-רומני מיכאל קרצו שהקים את הפרויקט המוזיקלי אניגמה. הוא עבד בעבר עם ינס גאד כחלק מאניגמה ובאלבום האולפן  (1996), והם חברו בשנית לפרויקט הצדדי הזה.

אלבום אולפן אחד יצא, *The Energy of Sound*, בהוצאת חברת התקליטים וירג'ין רקורדס. רוב השירים היו גרסאות כיסוי אך היו גם שלושה שירים מקוריים.

## דיסקוגרפיה
### אלבומי אולפן
* 1998: *[[The Energy of Sound]]*
### סינגלים
* 1997: "Magic Fly"
* 1998: "Chase"
* 1998: "Crockett's Theme"

## קישורים חיצוניים

## הערות שוליים

קטגוריה:אניגמה (פרויקט מוזיקלי)
קטגוריה:אמני וירג'ין רקורדס
קטגוריה:אמני מוזיקה אלקטרונית
מוטי ספיישל

**מוטי ספיישל** (באנגלית: **Moti Special**) הייתה להקת גל חדש גרמנית, שהוקמה בשנת 1981 בהמבורג, על ידי נגן הגיטרה הדני נילס טוקסן, הקלידן הרומני מיכאל קרצו, הבסיסט/סולן מנפרד "ת'ייסי" ת'יירס והמתופף ריינהרד "דיקי" טארך. לכל החברים היה ניסיון קודם בתור נגני אולפן או בתור מוזיקאים בתחומים שונים בעולם המוזיקה.

ת'יירס החליט על שם הלהקה לאחר שביקר במסעדה הודית בלונדון יחד עם האמן הגרמני-ישראלי מוטי ארגמן, שם אכלו את המנה "המיוחדת" (החריפה במיוחד) של הבית.

## רקע
הלהקה הוקמה ב-1981 ורק ב-1985 זכתה להצלחה. על אף שהסינגל הראשון שלה, "Stop! Girls Go Crazy", לא דורג במצעדים, הבא שיצא אחריו, "Cold Days, Hot Nights", היה להיט באירופה, והגיע למקום השלישי בגרמניה. הסינגל השלישי "Don't Be So Shy" הגיע למקום התשיעי. האלבום הראשון של הלהקה, *Motivation*, הגיע למקום העשרים במצעדים באותה שנה. מיכאל קרצו עזב את הלהקה כדי להמשיך בקריירת הסולו שלו, ועבודת הפקה עם אמנים שונים, כולל אשתו, זמרת הפופ הגרמנייה סנדרה.

לא אירוע שום דבר חדש עם הלהקה עד שנת 1989, אז יצא סינגל חדש, "In Love We Stand". האלבום, יחד עם שיר הנושא שלו, "Dancing for Victory" לא שיחזרו את הצלחת קודמו. כמו כן נוספו שני חברים חדשים: פרנק אדאל – שירה/קלידים ואנדרס מוסברג – בס. שניהם היו מוזיקאים משוודיה. עד אז, טוקסן וטארך היו החברים המקוריים היחידים שעדיין בלהקה.

מיכאל קרצו פיתח מאז קריירה בין-לאומית בתור אמן סולו, משתף פעולה, כותב, מפיק, ובעיקר, כמייסד של אניגמה. הוא גם הקליט אלבום עם מנפרד ת'יירס בתור קרצו ות'יירס. אלבומם *Belle Epoque* יצא ב-1988. מנפרד ת'יירס עדיין לקח חלק בלהקה, ובשנת 2005 השתתף באלבום *The Voice of Leonard Bernstein*, לצד ליאונרד ברנשטיין, חוסה קאררס וקירי טה קאנאווה, כמו גם מבצעים נוספים אחרים. יתרה מכך, הוא גם חבר בלהקת שילר . בשנת 2006, רמיקסים רשמיים של "Cold Days, Hot Nights" (מאת הדי ג'יי/מפיק ארנולד פאלמר) זכו להצלחה מחודשת בגרמניה.

## דיסקוגרפיה
### אלבומי אולפן
* 1985: *[[Motivation (אלבום)|Motivation]]*
* 1990: *[[Dancing for Victory]]*

## קישורים חיצוניים

## הערות שוליים

קטגוריה:להקות שהוקמו בשנת 1981
קטגוריה:מוזיקאים גרמנים
אלכסנדר בלוב

**אלכסנדר אלכסנדרוביץ' בלוב** (ברוסית: **Александр Александрович Белов**; 9 בנובמבר 1951 – 3 באוקטובר 1978) היה כדורסלן סובייטי ששיחק בעמדת הסנטר בספרטק לנינגרד ובנבחרת ברית המועצות בכדורסל. הוא נודע בעיקר בשל סל הניצחון שקלע בגמר טורניר הכדורסל באולימפיאדת מינכן (1972), שהביא לנבחרתו מדליית זהב ראשונה במסגרת תחרויות הכדורסל במשחקים האולימפיים.

## קריירת מועדונים
בלוב נולד בלנינגרד (כיום סנקט פטרבורג), ושיחק במשך כל הקריירה בספרטק המקומית. הוא הוביל את המועדון לזכיות באליפות ברית המועצות בכדורסל גברים (1975) ושני גביעי אירופה למחזיקות גביע ( ו-).

בלוב נבחר בבחירה ה-161 (בסיבוב העשירי) של דראפט ה-NBA 1975 על ידי ניו אורלינס ג'אז, אך כמו רובם המכריע של הסובייטים שנבחרו בדראפטים בארבע הליגות המקצועניות בצפון אמריקה הוא לא שיחק מעולם בקבוצה.
## קריירה בנבחרת הלאומית
בלוב ייצג את ברית המועצות באליפויות אירופה לנוער ב-1968 ו-1970, ובשתיהן זכה במדליית הזהב. עם הנבחרת הבוגרת הוא זכה בשתי אליפויות אירופה (1969 ו-1971), באליפות העולם (1974) ובטורניר הכדורסל במשחקים האולימפיים (מינכן 1972). בנוסף, הוא זכה במדליית כסף באליפות אירופה בכדורסל 1975 ובמדליית ארד באליפות העולם בכדורסל 1970 ובטורניר הכדורסל באולימפיאדת מונטריאול (1976).

רגע השיא של בלוב בקריירה היה בגמר טורניר הכדורסל באולימפיאדת מינכן (1972), אז קלע את סל הניצחון 51–50 מול  והביא לנבחרתו מדליית זהב אולימפית ראשונה בתולדותיה.

## מותו והנצחתו
בלוב נפטר ב-3 באוקטובר 1978 בלנינגרד, בגיל 26, מסרקומה לבבית. הוא נבחר לאחד מ-50 הכדורסלנים הגדולים בתולדות פיב"א ב-1991, והוכנס להיכל התהילה של פיב"א ב-2007.

ב-2016 שונה שם קבוצתו של בלוב, ספרטק סנקט פטרבורג, למועדון הכדורסל קונדראשין בלוב, על שמו ועל שם מאמנו בספרטק ובנבחרת ברית המועצות ולדימיר קונדראשין. על שם השניים נקרא גם טורניר משחקי הידידות גביע קונדראשין ובלוב המתארח בסנקט פטרבורג על ידי ספרטק בעבר וזניט כיום.

## קישורים חיצוניים

## הערות שוליים

קטגוריה:כדורסלנים סובייטים
קטגוריה:אלופים אולימפיים סובייטים: כדורסל
קטגוריה:חברי היכל התהילה של פיב"א
קטגוריה:סנטרים (כדורסל)
קטגוריה:כדורסלני ספרטק סנקט פטרבורג
קטגוריה:כדורסלנים באולימפיאדת מונטריאול (1976)
קטגוריה:כדורסלנים באולימפיאדת מינכן (1972)
קטגוריה:בחירות דראפט של יוטה ג'אז
קטגוריה:סנקט פטרבורג: אישים
קטגוריה:סובייטים שנולדו ב-1951
קטגוריה:סובייטים שנפטרו מסרטן
קטגוריה:סובייטים שנפטרו ב-1978
משחק וידאו מוזיקלי

[ממוזער|280px|משחק הריקוד הפופולרי "[Dance Dance Revolution"]]
**משחקי וידאו מוזיקליים** (באנגלית: **Music video games**) הוא ז'אנר של משחקי וידאו אשר ממוקד באינטראקציות של השחקן עם תווים מוזיקליים או שירים שונים במהלך המשחק.

משחק הווידאו המוזיקלי הראשון בהיסטוריה היה משחק הווידאו היפני "PaRappa the Rapper" שיצא לשווקים בדצמבר 1996 לקונסולת המשחקים פלייסטיישן.

## תת-ז'אנרים
### משחקים המבוססים על שימוש בכלי נגינה
260px|ממוזער|ארבעה שחקנים משחקים במשחק "Rock Band 2"
בדרך כלל כאשר משחק וידאו מבוסס על שימוש בכלי נגינה מדובר בכלי נגינה קטנים מהרגיל, שאינם כבדים, שהנם קלים לתפעול, וקומפקטיים. חלק גדול מאותם המשחקים מבוססים על שימוש בגיטרות (למשל המשחקים Guitar Hero או Rock Band), תופים, או פסנתר.

### משחקי ריקוד
ישנם גם משחקים רבים שממוקדים בשילוב של מוזיקה וריקוד. כמה מהמשחקים הפופולריים ביותר מהסוג הזה הם המשחקיםDance Dance Revolution, Para Para Paradise, Audition, Dance ManiaX, Pump it Up ו־Dance Evolution. חלק גדול מהמשחקים הללו הם משחקים הזמינים במכונות ארקייד בהן ישנם פאנלים הממוקמים על הרצפה, והשחקן נדרש להשתמש ברגליו על מנת ללחוץ על פאנלים מסוימים בכל רגע נתון לפי הקצב של מנגינה שמתנגנת ברקע, וכמו כן לעיתים רבות מוצגים על המסך חיצים שמציינים בדיוק על איזה פאנל צריך לדרוך בכל רגע נתון. המשחק Dance Dance Revolution הפך פופולרי במיוחד במדינות רבות ברחבי העולם ובעקבות כך יצאו לשווקים גם גרסאות של המשחק לקונסולות המשחקים (בעיקר לפלייסטיישן ופלייסטיישן 2) הכוללות משטחים הפועלים בצורה דומה כמו הפאנלים בתחתית מכונות הארקייד של המשחק. המשחקים של Dance Evolution עשו שימוש במצלמה המחוברת לקונסולת המשחק על מנת לעקוב אחר התנועות של השחקן.

### משחקי שירה
ישנם גם משחקים שממוקדים בשירה באופן המסונכרן עם השיר שמתנגן ברקע. ניתן לשחק במשחקים מהסוג הזה באמצעות מיקרופון מיוחד אותו ניתן לחבר לקונסולת המשחקים. משחקים פופולרים מהסוג הזה כוללים את Singstar ו-Karaoke revolution.

### משחקים הממוקדים ביצירת מיקסים לשירים
במשחקים מהסוגים הזה השחקן צריך להשתמש בקטעי אודיו של מנגינות, מקצבים ומקטעי אודיו שונים שכבר קיימים במשחק, וליצור באמצעותם במהלך המשחק יצירות חדשות. משחקים פופולרים מהסוג הזה כוללים את Incredibox ו־Fuser.

## סדרות משחקים בולטות
להלן כמה מסדרות המשחקים הפופולריים ביותר בז'אנר:
* Dance Dance Revolution
* Guitar Hero
* Geometry Dash
* Just Dance

## קישורים חיצוניים

## הערות שוליים

*
קטגוריה:סוגות משחקי וידאו
פרימדונה

[שמאל|ממוזער| [פוסטר (מדע) |פוסטר/כרזה של הספינה מדגם קליפר בשם 'פרימה דונה', שהפליגה לסן פרנסיסקו בראשית המאה ה-19.]]
**פְּרִימָדוֹנָה**, (באנגלית ובאיטלקית: **prima donna** ברבים: **prime donne**, תרגום מאיטלקית: ה"גברת הראשונה") הוא מונח באופרה, בתיאטרון או בקומדיה דל'ארטה, המיוחס לגברת המובילה, שתקבל את התפקידים הראשיים על הבמה.

לזמרות הפרימדונות יש תכונות אישיות מיוחדות ומוחצנות גם מחוץ לבמה. הן נתפסו כתובעניות יותר מהקולגות שלהם. המונח התפשט והפך לנפוץ גם מחוץ לבימות האופרה או התיאטרון. במונח "פרימדונה" משתמשים גם ביחס לכל מי שמתנהג בצורה תובענית או טמפרמנטית או בעל השקפה מנופחת על עצמו.

הפרימדונה באופרה הייתה בדרך כלל, אך לא בהכרח, בעלת גוון קול סופרן. המונח המקביל לדמות הגברית (בדרך כלל בעל קול קסטרטו במאות ה-17 וה-18, מאוחר יותר טנור) הוא, **primo uomo.**

## אופרה
[ממוזער| ניטה קאריט, פרימה דונה, מ[להקת האופרה של קארל רוזה|להקת האופרה של קרל רוזה, 1895]]
במאה ה-19 באיטליה, האישה המובילה בצוות האופרה או הקומדיה דל'ארטה הייתה ידועה בשם הפרימה דונה, פשוטו כמשמעו "הגברת הראשונה". אישה זו, קיבלה בדרך כלל את התפקיד הראשי על הבמה בקול סופרן, היא הייתה בדרך כלל מבצעת תפקידים מובילים ושרה יותר מנשים אחרות בהופעות.  פרימדונות אופרה מפורסמות גרמו לא פעם לחובבי האופרה להתחלק ל"מועדונים מנוגדים", תוך תמיכה בזמר או זמרת על פני אחרים. למשל, היריבות בין המעריצים של מריה קאלאס ורנאטה טבאלדי, הייתה אחת המפורסמות, למרות הידידות בין שתי הזמרות. 

הכינוי prima donna assoluta (הגברת הראשונה המוחלטת) מיוחס מדי פעם לפרימדונה מצוינת יוצאת דופן.  

האישה ששרה את החלק השני בגודלו ובחשיבותו באופרה כונתה, בהתאם, seconda donna; בסוף המאה ה-18, תפקיד זה כונה לעיתים " אלטרה פרימדונה". 

## אישיות
לפעמים, הפרימדונות היו נשים יוצאות דופן גם מחוץ לבמה ובעלות דרישות קפדניות מחברי הלהקה, ממוזיקאים, ממעצבי התפאורה והמלתחות, מפיקים ושאר הצוות. עם זאת, הן נסבלו מתוך יראת כבוד, בגלל הכישרון המושלם שלהן וההכנסות מהן בקופות. המונח פרימדונה נכנס לשימוש נפוץ בכל תחום, והוא מציין אדם שמתנהג בצורה תובענית, לרוב טמפרמנטית, וחושף ראייה מנופחת על עצמו, על כישרונו וחשיבותו.  המשמעות העכשווית של המונח פרימדונה העכשווי, קבל קונוטציה שלילית של אדם יהיר, חסר משמעת, אגואיסטי, מגונה או טמפרמנטי, שמתקשה לעבוד בהנחיה או כחלק מצוות אך תרומתו חיונית להצלחת הקבוצה.  

## ראו גם
* Primadonna
* דיווה
* תחושת זכאות

## לקריאה נוספת
 
* Rupert Christiansen. *Prima Donna: A History*, London: The Bodley Head, 1984. ; New York: Viking, 1985. 
* Richard Somerset-Ward. *Angels and Monsters: Male and Female Sopranos in the Story of Opera, 1600-1900*, Yale University Press, 2004. 



## קישורים חיצוניים
* 
* מה פירוש פרימדונה באתר    etymonline.com 
* מה פרוש המילה פרימדונה באתר מילוג

## הערות שוליים

קטגוריה:מילים וביטויים באיטלקית
קטגוריה:מונחים לנשים
קטגוריה:נרקיסיזם
קטגוריה:זמרות
קטגוריה:קומדיה דל'ארטה
קטגוריה:דמויות ספרותיות
בית (סרט, 2023)

**בית** הוא סרט דרמה ישראלי משנת 2024, בבימויו של בני פרדמן, עם רועי ניק וירדן תוסייה כהן בתפקידים הראשיים.

התסריט, שנכתב על ידי פרדמן ודרור קרן, מבוסס על סיפור חייו של פרדמן ומספר על אברך שעוזב את הכולל ופותח חנות למחשבים ונגני MP3 בלב שכונה חרדית בירושלים, דבר המוביל להתנגשות עם הממסד החרדי המקומי.

הסרט זכה להצלחה בטקס פרסי אופיר לשנת 2023, כאשר רועי ניק זכה בפרס השחקן הראשי הטוב ביותר ודרור קרן זכה בפרס שחקן המשנה הטוב ביותר. בנוסף, הסרט היה מועמד למספר פרסי אופיר נוספים, כולל הסרט העלילתי הטוב ביותר, התסריט המקורי הטוב ביותר, הבמאי הטוב ביותר ועוד.

## תקציר העלילה
יאיר קפלן (רועי ניק), אברך ירושלמי נשוי לנאוה (ירדן תוסייה כהן) ואב לבן קטן, מאס בחיי הישיבה ובתלות הכלכלית בהורי אשתו. הוא מחליט לפתוח חנות למחשבים ונגני MP3 בשכונת גאולה החרדית. בעזרת חברו גרייזמן (רועי וינברג), יאיר משיג אישור מאברום דוידוביץ' (דרור קרן), יו"ר ועד השכונה, בתנאי שיעסיק משגיח שימנע מכירת מכשירים הקשורים לאינטרנט.

החנות, הנקראת HOME (בית), זוכה להצלחה רבה, במיוחד בקרב ילדים. הצלחה זו מעוררת דאגה בקרב חברי הוועד, ודוידוביץ' דורש מיאיר לסגור את החנות. יאיר מתעמת עם דוידוביץ', הוריו והורי אשתו. הוא מוצא את עצמו מבודד מול קהילת השכונה החרדית, כאשר גם מפקד המשטרה המקומי, ברבש (נבו קמחי), מסרב לסייע לו, וחברו גרייזמן, שאיתו הקים את החנות, נוטש אותו. רק אשתו נאוה ממשיכה לתמוך בו למרות התנכלויות תכופות שהם סובלים ממנה בביתם. המצב מסלים עד שמגיע לעימות אלים בלתי נמנע עם הקהילה החרדית ותקיפה אלימה כלפי יאיר.

## צוות השחקנים

## פרסים ומועמדויות

## קישורים חיצוניים

*קדימון לסרט, באתר יוטיוב
*מאחורי הקלעים של הסרט, באתר יוטיוב
* 
*בית, בקרן הקולנוע הישראלי

קטגוריה:סרטי 2023
קטגוריה:סרטים ישראליים משנת 2023
קטגוריה:סרטים בעברית
קטגוריה:סרטים ישראליים המבוססים על סיפור אמיתי
קטגוריה:סרטי יונייטד קינג
קטגוריה:יהדות חרדית בקולנוע
ויקרס

**ויקרס** (באנגלית: **Vickers**) הייתה חברה הנדסה בריטית שהתקיימה מ-1828 עד 1999. היא הוקמה בשפילד כמפעל פלדה על ידי  וחמיו, ועד מהרה התפרסמה ביציקת פעמוני כנסיות. החברה יצאה להנפקה בשנת 1867, רכשה עסקים נוספים, והחלה להתרחב לחימוש צבאי ובניית ספינות.

בשנת 1911 החלה החברה לייצר מטוסים ופתחה בית ספר לטיסה, ובהמשך מוצרי חשמל ומסילות רכבת. ב-1928 רכשה החברה את יצרנית כלי הטיס "".

החל משנות ה-60 הולאמו חלקים שונים בחברה, ובשנת 1999 נרכשה שאר החברה על ידי , שמכרה את זרוע ההגנה ל-. השם ויקרס נותר באלוויס ויקרס, עד שהאחרון נרכש על ידי BAE Systems ב-2004 כדי להקים את BAE Systems Land Systems.

## קישורים חיצוניים

קטגוריה:יצרני מנועים
קטגוריה:יצרני מטוסים
קטגוריה:יצרני נשק
קטגוריה:חברות בריטיות
ראול ברוך

**ראול מאיר ברוך** (בצרפתית: **Raoul Meir Barouch**; 12 במאי 1916 – 17 באוקטובר 2006) היה סייף תוניסאי-יהודי. ייצג את תוניסיה במשחקים האולימפיים (רומא 1960) והיה לנושא הדגל הראשון של מדינתו בטקס הפתיחה של המשחקים האולימפיים ובכך היה גם לספורטאי היהודי היחיד בהיסטוריה שנשא דגל של מדינה ערבית במשחקים האולימפיים.

באולימפיאדת רומא סיים פעמיים במקום 49, בחרב אישי (ניצח קרב אחד, את צ'ראלס אל גריסי ממרוקו והפסיד ב-4 קרבות) ובדקר אישי (ניצח קרב אחד, את אמיליו אצ'וורי מקולומביה והפסיד ב-4 קרבות) ובמקום 72 ברומח אישי (ניצח קרב אחד, את ויליאם פג'רדו ממקסיקו והפסיד ב-5 קרבות).

## הישגים במהלך הקריירה
* אלוף תוניסיה ברומח: 1948, 1952 ו-1959
* אלוף תוניסיה בחרב: 1948, 1950, 1954, 1957, 1958 ו-1959
* אלוף תוניסיה בדקר: 1949, 1958 ו-1959

## קישורים חיצוניים

* Barouch, Raoul Meir באתר *Jews in Sports* 

קטגוריה:ספורטאים יהודים תוניסאים
קטגוריה:סייפים יהודים
קטגוריה:סייפים באולימפיאדת רומא (1960)
קטגוריה:משתתפים יהודים באולימפיאדת רומא (1960)
משחק וידאו מבוסס טקסט

280px|ממוזער|משחק מבוסס טקסט בו האלמנטים הגרפיים מורכבים מתווי ASCII
210px|ממוזער|דיאלוג מתוך משחק מבוסס טקסט
**משחק וידאו מבוסס טקסט** (באנגלית: **Text-based game**) הוא משחק וידאו אשר עושה שימוש בממשק משתמש מבוסס טקסט, כלומר, שימוש בתווי ASCII (הצגת טקסטים, לצורך שאלות ותשובות, ולעיתים לצורך הצגת אמנות ASCII פשוטה), במקום כתמונת מפת סיביות או כגרפיקה וקטורית.

הז'אנר היה פופולרי יותר במהלך שנות ה-70 ושנות ה-80 (במיוחד במערכות MS-DOS וב-Apple II), למרות שגם כיום ישנם מפתחים (בעיקר חובבים) שיוצרים משחקים מבוססי טקסט.

## תתי-סוגות
### משחקי הרפתקאות מבוססי טקסט

### MUD
### Roguelike

## ראו גם
* אמנות ASCII

*
קטגוריה:סוגות משחקי וידאו
קטגוריה:משחקי וידאו: מונחים
דורותי נוסבאום

**דורותי נוסבאום** (באנגלית: **Dorothy Nussbaum**; 18 בספטמבר 1914 - ?) הייתה אתלטית יהודייה-אמריקאית. אלופת ארצות הברית (1932) בריצת 50 יארד.

במבחנים האמריקאים לאולימפיאדת לוס אנג'לס שנערכו באוונסטון, אילינוי ב-16 ביולי 1932 היא זכתה בריצת 50 יארד במדליית זהב בתוצאה של 6.3 שניות, לפני מרי לדוויג והאלופה היוצאת אליס מונק. מאחר שריצה זו לא התקיימה במשחקים האולימפיים היא לא ניכללה במשלחת האמריקאית למשחקים.

## קישורים חיצוניים

* דורותי נוסבאום, באתר *Track and Field Statistics* 

## הערות שוליים

קטגוריה:אצניות אמריקאיות
קטגוריה:אצניות יהודיות
The Golden Boy

"**The Golden Boy**" הוא דואט של זמר הרוק הבריטי פרדי מרקיורי וזמרת האופרה הספרדייה מונסראט קאבאייה.

## רשימת שירים

## וידאו קליפ
הוידאו קליפ לשיר הוא קטע מתוך הופעה משותפת של מרקיורי וקאבאייה, אשר התקיימה ב-8 באוקטובר 1988 במסגרת פסטיבל *La Nit* בברצלונה. הופעה זו הייתה האחרונה של מרקיורי לפני החמרת מצבו הרפואי. הווידאו-קליפ הופיע לראשונה במהדורת ה-5" של הסינגל.

בנוסף לשיר הנ"ל, ביצע עם קאבאייה את השיר "How Can I Go On".

## משתתפים
* פרדי מרקיורי - שירה מובילה, פסנתר ועיבוד
* מונסראט קאבאייה - שירה מובילה
* מייק מורן - קלידים, תכנות ועיבוד
* מליין בל - שירה מלווה
* דניס בישופ - שירה מלווה
* לאנס אלינגטון - שירה מלווה
* מרים סטוקלי - שירה מלווה
* פיטר סטראקר - שירה מלווה
* מארק ויליאמסון - שירה מלווה
* קרול וודס - שירה מלווה

## מיקומי שיא

## קישורים חיצוניים

קטגוריה:שירים באנגלית
קטגוריה:שירים שנכתבו על ידי טים רייס
קטגוריה:סינגלים בהוצאת פולידור רקורדס